30/12/2022 | Administración LocalMunicipal
Sada
Secretaría
Bases específicas para a convocatoria para a provisión en propiedade polo sistema de concurso-oposición de unha (1) praza de educador social, funcionario (estabilización)

As presentes bases específicas teñen por obxecto a regulación dos aspectos particulares do proceso selectivo para a provisión en propiedade, polo sistema de concurso-oposición por quenda libre, de unha (1) praza de funcionario denominada: educador social, pertencente á escala de administración especial, subescala técnica, clase servizos técnicos, grupo A, subgrupo A2, incluída na Oferta de Emprego Público do Concello de Sada para 2022 de estabilización en todo aquelo que non estea previsto nas Bases xerais dos procesos selectivos para o desenvolvemento da Oferta de Emprego Público de estabilización para o Concello de Sada do ano 2022. a) Denominación da praza: educador social b) Grupo de clasificación: A c) Subgrupo: A2 d) Tipo de relación xurídica: funcionario e) Funcións: - Transmisión, desenvolvemento e promoción da cultura. Xeración de redes sociais, contextos, procesos e recursos educativos e sociais. Mediación social, cultural e educativa. Coñecemento, análise e investigación dos contextos sociais e educativos. Deseño, implantación e avaliación de programas e proxectos educativos. Xestión, dirección e coordinación e organización de recursos educativos. - Deseño, execución e avaliación dos programas de educación familiar, voluntariado, participación social, inserción social do concello, sobre problemas de drogas e outras adiccións, mellora da convivencia., diversidade funcional/discapacidade, educación ambiental e educación para a sáude, igualdade. (.) - Realizar acompañamento e traballo socioeducativo. Promover a participación activa das persoas nos distintos programas. Informar, orientar e asesorar cara facilitar o acceso das persoas aos recursos sociocomunitarios e para a creación e a dinamización de asocicións e entidade sociais comunitarias. - Mediar culturalmente. Fomentar a participación democráctica e posta en valor das persoas con culturas doutra orixe. Promoción de espazos de encontro - Realizar diagnoses das necesidades da comunidade. - Informes de seguimento e visitas domiciliarias. (.) f) Correspondencia co posto de traballo con código 040006 da RPT, ao cal se adscribirá definitivamente a persoa proposta. De conformidade co previsto nas bases xerais aprobadas por este Concello de Sada, o sistema selectivo será o de concurso-oposición, ao darse os requisitos establecidos no art.2 da Lei 20/2021, do 28 de decembro, de medidas urxentes para a redución da temporalidade no emprego público. - Estar en posesión do Grao universitario ou diplomatura universitaria en educación social ou equivalente. Ou posuír outra titulación universitaria e estar habilitado/a polo Colexio de Educadoras e Educadores Socias de Galicia para o exercicio da profesión en Galicia consonte ao disposto na Lei 1/2001, do 22 de xaneiro, de Creación do Colexio de Educadores Sociais de Galicia (no caso de comunitarios ou estranxeiros a titulación haberá de estar convalidada polo Órgano competente). - Estar en posesión do título de acreditación do nivel de coñecemento de lingua galega CELGA 4 ou outros títulos oficiais equivalentes. No caso de non acreditalo realizarase unha proba conforme ao establecido na base 7.4º. Ás solicitudes de participación achegarase a documentación sinalada na base cuarta das Bases Xerais e axustaranse ao modelo que está a disposición na seguinte ligazón: https://www.sada. gal/ga/a-un-click/impresos ou que se lles facilitará nas dependencias municipais. O prazo de presentación de solicitudes é o establecido na base cuarta das xerais. As taxas serán as establecidas na base quinta das xerais para o Grupo A, subgrupo A2/asimilado: 20 euros. O proceso selectivo é o concurso-oposición e consistirá na suma total dos méritos presentados e a puntuación da fase de concurso.7.1. Na fase de concurso tribunal examinará os méritos presentados polos aspirantes coa instancia e os cualificará con arranxo ao seguinte baremo: EXPERIENCIA PROFESIONAL: ata un máximo de 15 puntos. - Por experiencia nun posto de educador social nun Concello: 0,50 puntos por cada mes. - Por experiencia nun posto de educador social no resto de Administracións Públicas: 0,30 puntos por cada mes. A experiencia profesional deberá acreditarse con copia dos contratos de traballo ou certificados emitidos polo órgano competente das Administracións Públicas indicando posto, funcións e duración do contrato xunto co certificado da Seguridade Social (informe de vida laboral). MÉRITOS ACADÉMICOS: valoraranse ata un máximo de 20 puntos, conforme ás seguintes regras: 1) Por unha titulación académica: ata un máximo de 5 puntos. - Polo título de postgrado: 0,5 puntos. - Polo título de máster oficial: 1 punto. - Polo título de doutor:2 puntos. - Por unha titulación universitaria de grao medio ou equivalente: 3 puntos. - Por unha titulación universitaria de grao ou equivalente: 4 puntos. Unicamente valorarase a titulación relacionada coas funcións. No caso de que unha titulación servise para obter a superior valorarase unicamente a superior.2) Os cursos de formación e perfeccionamento impartidos a empregados/as públicos/as polas Administracións Públicas, así como por centros ou entidades acollidos ao Plan de Formación continua das Administracións Públicas directamente relacionados coas funcións da praza convocada e materias/áreas de coñecemento recollidas nas bases. Valoraranse ata un máximo de 10 puntos, a razón de: - De 11 a 20 horas: 0,5 puntos. - De 21 a 50 horas: 1 puntos. - De 51 a 80 horas: 1,5 puntos. - De 81 a 150 horas: 2 puntos. - De 151 a 250 horas: 2,5 puntos. - Más de 250 horas: 3 puntos.3) Os cursos de formación e perfeccionamento impartidos a empregados/as públicos/as polas Administracións Públicas, así como por centros ou entidades acollidos ao Plan de Formación continua das Administracións Públicas que se refiran á adquisición de competencias, habilidades e actitudes transversais. A estes efectos considérase materia transversal: prevención de riscos laborais, igualdade, non discriminación e prevención da violencia de xénero, lingua de signos española, técnicas de comunicación, traballo en equipo, protección de datos, procedemento administrativo, calidade dos servizos, sinatura electrónica, tedec, administración electrónica. Valoraranse ata un máximo de 10 puntos, a razón de: - De ata 9 horas: 0,25 puntos. - De 10 a 20 horas: 0,5 puntos. - De 21 a 50 horas: 1 puntos. - De 51 a 80 horas: 1,5 puntos. - De 81 a 150 horas: 2 puntos. - De 151 a 250 horas: 2,5 puntos. - Más de 250 horas: 3 puntos. Os méritos por cursos de formación e especialización realizados acreditaranse mediante a presentación do correspondente diploma ou título. No caso de que se presenten varios diplomas/títulos con idéntica denominación puntuarase o curso de maior duración, no caso de que a duración sexa a mesma, valorarase o curso que se realizase na data máis próxima á data de finalización do prazo de presentación de instancias. Cando a acreditación dos cursos o diplomas figuren en créditos, realizarase a equivalencia dun crédito igual a 20 horas. Non se valorarán como cursos: - Os que non acrediten as datas de realización e/ou as horas de duración, nin os inferiores a 10 horas lectivas, salvo que se especifique no apartado correspondente a valoración. - Os derivados de procesos selectivos ou preparatorios de procesos de promoción interna independente e os diplomas relativos a xornadas, seminarios, congresos, simposios, talleres e similares, nin a formación especializada que resulte imprescindible para a obtención dunha titulación académica determinada ou para o exercicio dunha profesión. - Aqueles empregados para cumprir algún dos requisitos de acceso á categoría obxecto da convocatoria. - Os recibidos dentro dun doutorado, máster, grado ou titulación universitaria, nin o propio título de doutorado, máster, grado ou título universitario oficial. A estes efectos valoraranse por igual os cursos de formación de asistencia e de aproveitamento recibidos. Aqueles méritos que non estean correctamente documentados ou non estean considerados nas presentes bases, non serán tidos en conta polo tribunal de selección. Aos efectos do cómputo de cada un dos méritos alegados, tomarase como data límite, o último día do prazo de presentación de solicitudes de participación no proceso selectivo. Unha vez realizada a valoración polo tribunal publicarase a relación de méritos e abrirase un prazo de tres días hábiles para presentar posibles reclamacións.7.2. Fase de oposición: As probas selectivas que deberán superar as persoas aspirantes á praza á que se refiren estas bases específicas son as seguintes de carácter obrigatorio e eliminatorio: PRIMEIRO EXERCICIO, teórico: consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo II das bases xerais e base 9.ª das específicas). Estará composto por 10 preguntas con catro respostas alternativas, sendo só unha delas correcta. Cada resposta correcta puntuará 1 punto, as respostas deixadas en branco ou incorrectas non descontarán. A cualificación máxima é de 20 puntos. SEGUNDO EXERCICIO, práctico: realización dun suposto práctico relacionado coas materias específicas do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os aspirantes para a súa realización. Puntuación máxima 40 puntos. – Os exercicios son obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. – Se o Órgano de selección, de oficio ou en base as reclamacións, que os aspirantes poidan presentar nos dous días hábiles seguintes á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 122 da Lei 39/2015, do 1 de outubro, de Procedemento Administrativo Común das Administracións Públicas.7.3. Puntuación total. A cualificación final de cada aspirante será a resultante da suma da puntuación da fase de concurso e da fase oposición.7.4. Exame de coñecemento da lingua galega. Respecto a acreditación do idioma galego, de non acreditarse co título esixido na base 5ª realizarase unha proba de nivel aos aspirantes que foran propostos polo tribunal, puntuándose coma apto ou non apto e debendo acadarse para aprobar a cualificación de apto.13.-Os servizos sociais no ámbito local: Competencias das entidades locais en materia de servizos sociais segundo a Lei 7/1985 de 2 de abril, reguladora das bases do réxime local.14.-Marco competencial autonómico dos servizos sociais: Lei de servizos sociais de Galicia. Estrutura, niveis de atención, equipo profesional de Servizos Sociais. Profesional de referencia.15.-. Decreto 99/2012 do 16 de marzo, polo que se regulan os servizos sociais comunitarios e o seu financiamento. Conceptos xerais.16.- Convenio programa para o desenvolvemento para as prestacións básicas de servizos sociais nas corporacións locais. Principios xerais do Plan Concertado.17.-. Naturaleza e funcións dos servizos sociais comunitarios básicos.18.- Lei 39/2006, do 14 de decembro, de promoción da autonomía persoal e atención a persoas en situación de dependencia. Graos de dependencia.19.-Valoración da situación de dependencia. Recoñecemento do dereito. Financiamento do sistema e aportación das persoas usuarias.20.- Prestación e catálogo de servizos de atención para a autonomía e atención á dependencia. Procedemento de elaboración do PIA e seguimento do PIA. Programa de asignación de recursos.21.- O Servizo de axuda no fogar no ámbito local. Orde 22 de xaneiro de 2009.22.- A teleasistencia e o programa de xantar na casa. Obxectivos e funcións.23.-A Ordenanza do Servizo de Axuda no Fogar do Concello de Sada.24.- A Ordenanza reguladora da taxa pola recepción de atención do servizo de axuda no Fogar do Concello de Sada.25.- O traballo social como disciplina. Perfil profesional do/a traballador/a social. Funcións e competencias.26.- Deontoloxía no traballo social e ética profesional. O Código ético. A confidencialidade e o segredo profesional.27.- Metodoloxía do Traballo Social. Conceptos e fases do método Básico. Niveis de actuación.28.- A Planificación no traballo social: elaboración de programas e proxectos sociais.29.- Técnicas aplicadas ao traballo social: instrumentos de coñecemento, intervención e avaliación.30.- As técnicas instrumentais de recollida de datos aplicadas ao traballo social.31.- Traballo social comunitario. Metodoloxía da Intervención.32.- O informe social. Orde do 1 de abril de 2013 pola que se aproba o modelo de informe social unificado para a área de dependencia, discapacidade e promoción da autonomía persoal e se aproba a súa utilización no ámbito da Comunidade Autónoma de Galicia.33.-. Ferramentas informáticas para o traballo social: SIUSSGAL, SIGAD, MATIASS, HSU. Concepto e finalidade.34.-A Historia social única: o Decreto 89/2016, do 30 de xuño, polo que se regula a creación, uso e acceso a historia social única electrónica.35.- Lei 3/2011, do 30 de xuño, de apoio á familia e á convivencia de Galicia. Acollemento familiar na Comunidade Autónoma.36.-. Lei 3/2011, do 30 de xuño, de apoio á familia e á convivencia de Galicia. Principios rectores e familias de especial consideración respecto á lei.37.- Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais de Galicia. As obrigas das entidades.38.- O sistema español de Seguridade Social: pensións contributivas. Pensións non contributivas. As incapacidades e prestacións. O Ingreso Mínimo Vital.39.- A situación de desemprego. Integración laboral e social. Os subsidios de desemprego.40.- Lei 10/2013 do 27 de novembro de Inclusión Social de Galicia e Decreto 14/2019 de desenvolvemento da Lei de inclusión social de Galicia. Definición, persoas beneficiarias, estrutura dos tramos, requisitos xerais de acceso e exencións.41.-A Renda de inclusión social de Galicia (RISGA). Modificación, suspensión e extinción da RISGA.42.- As axudas de inclusión social de Galicia (AIS). Tramitación.43.- A abordaxe das situacións de emerxencia desde a atención primaria. Axudas específicas: Definición e requisitos.44.- Dereito de familia: matrimonio, filiación, tutela, adopción. Educación sexual e planificación familiar.45.- Actuacións perante situacións de desprotección social do menor: risco e desamparo. Medidas de protección. Guía de detección do maltrato infantil da Xunta de Galicia.46.- Colectivos específicos: menores. O papel dos Servizos Sociais. Medidas de protección. Recursos e programas coa infancia e a adolescencia.47.- Os puntos de encontro familiar en Galicia: regulación no Decreto 96/2014, do 3 de xullo. Obxectivos dos puntos de encontro familiar. Dereitos e deberes das persoas usuarias.48.- A Lei 11/2010, de 17 de decembro, de prevención do consumo de bebidas alcohólicas en menores de idade. Medidas de prevención nos diferentes ámbitos. Información e control. Réxime sancionador.49.- Colectivos específicos: persoas con discapacidade. Procedemento para a valoración e o recoñecemento da discapacidade. Necesidades e recursos das persoas con discapacidade. Programas. Centros de atención a persoas con discapacidade.50.- Colectivos específicos: persoas maiores. Aspectos sociais do envellecemento. Necesidades sociais das persoas maiores. Recursos. Servizos de apoio.51.- Colectivos específicos: Muller. O papel do/a traballador/a social na atención á muller no ámbito municipal. Actuacións dos profesionais nos servizos sociais para a atención das mulleres que sofren violencia de xénero.52.- Lei Orgánica 1/2004, de 28 de decembro de medidas de Protección integral contra a violencia de xénero. Centros de información a muller (CIM): requisitos para o seu funcionamento, servizos, equipo e funcións na rede asistencial galega.53.- Lei 11/2007, de 27 de xullo, galega para a prevención e o tratamento integral da violencia de xénero. Formas de violencia de xénero. Acreditación da situación de violencia.54.-Protección e asistencia en materia de violencia de xénero. Medidas. Organización do sistema de protección.55.- As axudas económicas e as prestacións periódicas para mulleres vítimas de violencia de xénero.56.-A participación da iniciativa privada nos Servizos Sociais. O Voluntariado Social. O traballador social na xestión do voluntariado.57.- Drogodependencias. Clasificación das Drogas. Aspectos Sociais. Recursos e Servizos.58.- O Plan de Galicia sobre Drogas.12.–Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, en relación aos servizos sociais.59.- O acceso electrónico dos cidadáns aos servizos públicos. Normativa de aplicación na Comunidade Autónoma de Galicia. Sede electrónica. Identificación e autentificación. Rexistros, comunicacións e notificacións electrónicas. A xestión electrónica dos procedementos.60.- A protección de datos de carácter persoal. Normativa reguladora. Principios informadores e dereitos das persoas en materia de protección de datos. Sada, 27 de decembro de 2022 A alcaldesa Maria Nogareda Marzoa